# Úradný vestník C 25A/18.

| | ISSN 1977-1037 |
| --- | --- |
| Úradný vestník
  Európskej únie | C 25A |
| | |
| Slovenské vydanie | Informácie a oznámenia | Ročník 6518. januára 2022 |

ISSN 1977-1037

Úradný vestník

Európskej únie

C 25A

Slovenské vydanie

Informácie a oznámenia

Ročník 6518. januára 2022

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2022/C 25 A/01 | Spoločné výskumné centrum Európskej komisie — Uverejnenie oznámenia o voľnom pracovnom mieste na pozíciu riaditeľa Jadrová bezpečnosť a fyzická ochrana (platová trieda AD 14) (článok 29 ods. 2 služobného poriadku) — COM/2022/10411 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2022/C 25 A/01

Spoločné výskumné centrum Európskej komisie — Uverejnenie oznámenia o voľnom pracovnom mieste na pozíciu riaditeľa Jadrová bezpečnosť a fyzická ochrana (platová trieda AD 14) (článok 29 ods. 2 služobného poriadku) — COM/2022/10411

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 18.1.2022 | SK | Úradný vestník Európskej únie | CA 25/1 |
| --- | --- | --- | --- |

18.1.2022

SK

Úradný vestník Európskej únie

CA 25/1

---

SPOLOČNÉ VÝSKUMNÉ CENTRUM EURÓPSKEJ KOMISIE

Uverejnenie oznámenia o voľnom pracovnom mieste na pozíciu riaditeľa „Jadrová bezpečnosť a fyzická ochrana“ (platová trieda AD 14)

(článok 29 ods. 2 služobného poriadku)

COM/2022/10411

(2022/C 25 A/01)

Kto sme

Poslaním spoločného výskumného centra (JRC) ako útvaru Európskej komisie pre vedu a vedomosti je podporovať politiky EÚ počas celého politického cyklu formou nezávislých dôkazov. JRC sa nachádza v 5 členských štátoch (Belgicko, Nemecko, Taliansko, Holandsko a Španielsko). Ďalšie informácie sú k dispozícii na webovom sídle https://ec.europa.eu/jrc.

Vedecká práca JRC v oblasti jadrovej bezpečnosti a fyzickej ochrany sa zaoberá kľúčovými vedeckými a technologickými aspektmi spojenými so súčasnými a budúcimi spoločenskými potrebami a výzvami. Vychádza z troch referenčných rozmerov stratégie JRC do roku 2030: spravodlivosť, odolnosť a konkurencieschopnosť. Vedecká práca JRC v oblasti jadrovej energie sa teší všeobecnému uznaniu pretože vďaka svojim zručnostiam, kompetenciám a zariadeniam, ktoré sú v celosvetovom meradle jedinečné, spĺňa tie najprísnejšie normy.

Čo ponúkame

Ponúkame pozíciu riaditeľa, ktorý by sa postavil na čelo riaditeľstva JRC pre jadrový výskum a vývoj – riaditeľstvo G Jadrová bezpečnosť a fyzická ochrana. Ide o vysoko exponovanú pozíciu s potenciálom ovplyvniť smerovanie výskumu Euratomu v nadchádzajúcich desaťročiach.

Hlavným poslaním riaditeľstva G v rámci JRC je vykonávanie výskumného a vzdelávacieho programu Euratomu a udržiavanie a šírenie jadrových kompetencií v Európe s cieľom podporiť všetky členské štáty EÚ. Kľúčový význam má úzka spolupráca a komplementárnosť s výskumnou politikou členských štátov Európskej únie a vnútroštátnych organizácií. Riaditeľstvo G v rámci JRC poskytuje podporu útvarom EÚ v oblasti jadrovej politiky a iniciatív vedeckej diplomacie prostredníctvom nezávislých, technických a vedeckých odborných znalostí a riadenia poznatkov. Riaditeľstvo G je tiež aktívnym kľúčovým partnerom v medzinárodných sieťach a spolupracuje s medzinárodnými organizáciami a poprednou akademickou obcou, výskumnými ústavmi a inými zainteresovanými stranami.

Riaditeľ G podlieha zástupcovi generálneho riaditeľa (DDG.1). Riaditeľstvo G sa skladá z deviatich oddelení, z ktorých dve sú pod priamym dohľadom riaditeľa a zvyšných sedem oddelení je organizovaných v rámci dvoch tematických odborov (Jadrová bezpečnosť a Fyzická ochrana a jadrové bezpečnostné záruky). Riaditeľstvo G sa nachádza v 4 rôznych lokalitách: Karlsruhe (DE), Ispra (IT), Petten (NL) a Geel (BE).

Riaditeľ je zodpovedný aj za riadenie lokality Karlsruhe, ktorá je držiteľom jadrovej licencie a zamestnávateľom, ako sa vymedzuje v právnych predpisoch hostiteľskej krajiny. Riaditeľ tejto lokality prijíma všetky opatrenia potrebné na zaistenie bezpečnosti osôb a zariadení na pracovisku, stanovuje harmonizovanú politiku bezpečnosti pri práci pre všetkých zamestnancov a pôsobí ako riaditeľ lokality pre núdzové situácie v súvislosti s riadením a koordináciou núdzových situácií v danej lokalite. Riaditeľ lokality JRC v Karlsruhe je zodpovedný za dodržiavanie všetkých bezpečnostných a ochranných opatrení súvisiacich s jadrovou licenciou. Riaditeľ lokality podporuje spoluprácu všetkých útvarov pôsobiacich v rámci riaditeľstva v danej lokalite a udržiava otvorený a konštruktívny vzťah so zástupcami miestnych zamestnancov. Riaditeľ lokality zastupuje záujmy Komisie/JRC na externých a interných podujatiach s osobitným dôrazom na vzťahy s miestnymi orgánmi a európskou školou.

Riaditeľ zabezpečí silné a účinné vedenie, ktorým sa zaručí, že všetky tímy v riaditeľstve budú v súlade s jadrovou stratégiou JRC produktívne spolupracovať na vykonávaní pracovného programu Euratomu. Riaditeľ by mal prispievať aj k dlhodobej vízii úloh riaditeľstva a prispievať tak k celkovému vykonávaniu stratégie JRC.

Koho hľadáme (výberové kritériá)

Uchádzači by mali spĺňať tieto výberové kritériá:

Manažérske zručnosti

| — | preukázaná schopnosť riadiť príslušné finančné zdroje v kontexte služieb vo verejnom záujme, |
| --- | --- |

—

preukázaná schopnosť riadiť príslušné finančné zdroje v kontexte služieb vo verejnom záujme,

| — | dobré strategické myslenie a schopnosť premietnuť ho do praktických návrhov opatrení, stanovovať priority a ciele, |
| --- | --- |

—

dobré strategické myslenie a schopnosť premietnuť ho do praktických návrhov opatrení, stanovovať priority a ciele,

| — | preukázaná schopnosť riadiť, motivovať a rozvíjať tímy, aby maximálne využívali svoj potenciál, a to v danom mieste, ako aj na diaľku, |
| --- | --- |

—

preukázaná schopnosť riadiť, motivovať a rozvíjať tímy, aby maximálne využívali svoj potenciál, a to v danom mieste, ako aj na diaľku,

| — | schopnosť viesť medzinárodné tímy a/alebo expertné skupiny v projektoch technického alebo aplikovaného výskumu by bola výhodou. |
| --- | --- |

—

schopnosť viesť medzinárodné tímy a/alebo expertné skupiny v projektoch technického alebo aplikovaného výskumu by bola výhodou.

Odborné zručnosti a skúsenosti

| — | odborná prax súvisiaca s oblasťami, ktoré riaditeľstvo riadi, najmä v oblasti jadrovej bezpečnosti, fyzickej ochrany alebo záruk, |
| --- | --- |

—

odborná prax súvisiaca s oblasťami, ktoré riaditeľstvo riadi, najmä v oblasti jadrovej bezpečnosti, fyzickej ochrany alebo záruk,

| — | skúsenosti v rámci inštitúcií EÚ a útvarov Komisie alebo v súvislosti s nimi, najmä v oblasti prepojenia vedy a politiky, |
| --- | --- |

—

skúsenosti v rámci inštitúcií EÚ a útvarov Komisie alebo v súvislosti s nimi, najmä v oblasti prepojenia vedy a politiky,

| — | schopnosť budovať a udržiavať odbornú sieť v rámci jadrovej politiky a výskumných komunít, |
| --- | --- |

—

schopnosť budovať a udržiavať odbornú sieť v rámci jadrovej politiky a výskumných komunít,

| — | schopnosť účinne komunikovať a spolupracovať s nemeckými vnútroštátnymi/miestnymi orgánmi, ako to vyžaduje úloha správy lokality, |
| --- | --- |

—

schopnosť účinne komunikovať a spolupracovať s nemeckými vnútroštátnymi/miestnymi orgánmi, ako to vyžaduje úloha správy lokality,

| — | skúsenosti v oblasti jadrovej vedy alebo inžinierstva by boli výhodou. |
| --- | --- |

—

skúsenosti v oblasti jadrovej vedy alebo inžinierstva by boli výhodou.

Osobnostné vlastnosti

| — | preukázaná schopnosť budovať pracovné vzťahy založené na dôvere so zainteresovanými stranami a schopnosť zodpovedajúcim spôsobom zastupovať Komisiu pri všetkých stykoch s internými a externými zainteresovanými stranami vrátane vnútroštátnych orgánov EÚ a širokej verejnosti, |
| --- | --- |

—

preukázaná schopnosť budovať pracovné vzťahy založené na dôvere so zainteresovanými stranami a schopnosť zodpovedajúcim spôsobom zastupovať Komisiu pri všetkých stykoch s internými a externými zainteresovanými stranami vrátane vnútroštátnych orgánov EÚ a širokej verejnosti,

| — | vynikajúce komunikačné a vyjednávacie schopnosti, |
| --- | --- |

—

vynikajúce komunikačné a vyjednávacie schopnosti,

| — | vynikajúce organizačné zručnosti a schopnosť riešiť koncepčné a prevádzkové problémy prístupom zameraným na dosiahnutie výsledkov, |
| --- | --- |

—

vynikajúce organizačné zručnosti a schopnosť riešiť koncepčné a prevádzkové problémy prístupom zameraným na dosiahnutie výsledkov,

| — | schopnosť vymieňať si informácie a spolupracovať s partnermi a kolegami. |
| --- | --- |

—

schopnosť vymieňať si informácie a spolupracovať s partnermi a kolegami.

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto jednoročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto jednoročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre toto pracovné miesto. |
| --- | --- |

—

Odborná prax: uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie. Aspoň päť rokov uvedenej odbornej praxe musí byť v oblasti relevantnej pre toto pracovné miesto.

| — | Prax v riadiacej funkcii: v rámci postgraduálnej odbornej praxe musia mať uchádzači aspoň päť rokov skúseností vo vysokej riadiacej funkcii (2). |
| --- | --- |

—

Prax v riadiacej funkcii: v rámci postgraduálnej odbornej praxe musia mať uchádzači aspoň päť rokov skúseností vo vysokej riadiacej funkcii (2).

| — | Jazyky: uchádzači musia preukázať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku. |
| --- | --- |

—

Jazyky: uchádzači musia preukázať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové poroty počas pohovoru, resp. pohovorov overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa pohovor (alebo jeho časť) môže uskutočniť v danom ďalšom jazyku.

| — | Veková hranica: uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)]. |
| --- | --- |

—

Veková hranica: uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)].

Výber a vymenovanie

Výber a vymenovanie sa vykonajú v súlade s postupmi Európskej komisie, ktoré uplatňuje pri výbere zamestnancov a ich prijímaní do služobného pomeru [pozri: Document on Senior Officials Policy (Dokument o politike týkajúcej sa riadiacich pracovníkov) (5)].

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikácii uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na túto funkciu.

Uchádzači, ktorých poradný výbor zaradí na užší zoznam, budú pozvaní na pohovor s členom (členmi) Komisie, ako aj s členmi Rady guvernérov JRC.

Na základe týchto pohovorov Európska komisia prijme rozhodnutie o vymenovaní.

Vybraný uchádzač musí spĺňať všetky zákonné požiadavky týkajúce sa vojenskej služby, preukázať vhodné charakterové vlastnosti potrebné na výkon svojich povinností a byť v primeranej fyzickej kondícii.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny. Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. (Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača.)

Až do udelenia osobnej bezpečnostnej previerky zo strany príslušného členského štátu a do ukončenia postupu bezpečnostnej previerky s brífingom, ktorý podľa právnych predpisov vyžaduje riaditeľstvo Európskej komisie pre bezpečnosť, nebude mať uchádzač prístup k utajovaným informáciám EÚ so stupňom utajenia CONFIDENTIEL UE/EU CONFIDENTIAL alebo vyšším, ani sa nebude zúčastňovať na žiadnych zasadnutiach, na ktorých sa o týchto utajovaných informáciách EÚ bude rokovať.

Rovnosť príležitostí

Európska komisia sa v súlade s článkom 1d služobného poriadku snaží o dosiahnutie strategického cieľa rodovej rovnosti na všetkých úrovniach riadenia do konca svojho súčasného mandátu a uplatňuje politiku rovnakých príležitostí podporujúcu prihlášky, ktoré by mohli prispieť k väčšej rozmanitosti, rodovej rovnosti a celkovej geografickej vyváženosti.

Podmienky zamestnávania

Plat a podmienky zamestnania sú stanovené v služobnom poriadku.

Vybraný uchádzač bude prijatý do pracovného pomeru ako úradník v platovej triede AD 14 (6). V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Vybraný uchádzač by mal vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Karlsruhe (Nemecko), kde má riaditeľstvo svoje sídlo.

Pracovné miesto je voľné od 1. novembra 2022.

Nezávislosť a vyhlásenie o záujmoch

Od vybraného uchádzača sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, požadovanú odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz výberového konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

Na vyplnenie prihlášky musíte nahrať životopis vo formáte PDF, najlepšie vo formáte Europass-životopis (7), a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie dostanete e-mail: o potvrdení registrácie prihlášky. Ak nedostanete potvrdzujúci e-mail:, znamená to, že prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude priamo informovať Európska komisia.

V prípade záujmu o ďalšie informácie a/alebo v prípade technických problémov pošlite e-mail: na adresu: HR-MANAGEMENT-ONLINE@ec.europa.eu.

Dátum uzávierky registrácie

Dátum uzávierky registrácie je 15. februára 2022 o 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dovolíme si zdôrazniť, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových porôt má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Všetky otázky sa musia adresovať sekretariátu príslušnej poroty.

Ochrana osobných údajov

Komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (8). Uvedené sa vzťahuje najmä na dôvernosť a bezpečnosť takýchto údajov.

---

(1)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, no maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé obdobie sa môže započítať iba raz.

(2)  Uchádzači by mali v prípade všetkých rokov, počas ktorých nadobudli manažérsku prax, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov, ktorých v týchto pozíciách riadili; 3. objem spravovaných rozpočtov; 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené a 5. počet zamestnancov v rovnakom postavení.

(3)  https://eur-lex.europa.eu/legal-content/SK/TXT/?uri=CELEX%3A01958R0001-20130701.

(4)  https://eur-lex.europa.eu/legal-content/SK/TXT/?uri=CELEX%3A01962R0031-20140701.

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (existuje iba v angličtine).

(6)  Korekčný koeficient, ktorý sa uplatňuje na odmeny a dôchodky úradníkov a ostatných zamestnancov Európskej únie, predstavuje od 1. júla 2020 pre Karlsruhe 98 %. Tento koeficient sa každoročne reviduje.

(7)  Informácie o tom, ako si vytvoriť životopis Europass, nájdete online na adrese: https://europa.eu/europass/sk/create-europass-cv.

(8)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---